Docents de l'Eliana participen en una jornada d'innovació educativa orientada a la intel•ligència emocional
05 de desembre de 2017

El consistori de l'Eliana, a través de la Regidoria d'Educació, va propiciar dissabte passat que 40 docents de la comunitat educativa local participaren en unes jornades d'innovació educativa que va impartir la pedagoga i psicopedagoga Mar Romera. Sota el títol 'Educar amb les 3 Cs', es va promoure l'ús de nous mètodes d'ensenyament per a optimitzar la qualitat de l'educació el nostre municipi.